डॉ. अभिषेक यादव ने रामविलास शर्मा की ऐतिहासिक भौतिकवाद और द्वन्द्वात्मक भौतिक वाद के सिद्धान्तों से पूरी परम्‍परा पर प्रकाश डाला। डॉ. ओकेन लेगो ने यह प्रमाणित किया कि निराला की ‘राम की शक्ति पूजा’ के राम की शक्ति जितनी स्वामी विवेकानन्द की काली से भिन्न है, उतनी कृत्तिवास की दुर्गा से। डॉ. अरुण कुमार पाण्डेय के अनुसार रामविलास जी ने हिन्दी आलोचना को विगत छः दशकों से नई दिशा और दशा दी है।